# Keleivis

Adomas Mickevičius

> Utwór opracowany został w ramach projektu Wolne Lektury przez fundację Wolne Lektury.

Šalis turtų bei grožio štai po mano pėda,
Ties galva dangus giedras, šalyp[1] dailios lytis[2];
Kodėl sielą vilioja tolimosios sritys
Ir — deja! Juo nutolęs laikas širdį ėda?

Lietuva! Tavo girios maloniau man gieda,
Neg Baidarų lakštutės, Salgiro[3] mergytės,
Linksmiau tavo liūlynuos būdavo lankytis,
Neg mindžiot ananasų ir mormedžių žiedą.

Taip toli! Taip įvairios vilyklės[4] masina!…
Kam gi sklaidus svajoju nuolatai merginą,
Kurią dienų jaunystėj taip įsimylėjau?

Ji brangioj tėviškėje, kurią pralaimėjau,
Kur jai primena viskas jos širdies rinktinį[5],
Mindama mano ženklus ar bent mane mini?…

šalyp — šalia. [przypis edytorski]

dailios lytis — moterys. [przypis edytorski]

Salgiras — Krimo upė tekanti iš Čatirdago pažemės. [przypis tłumacza]

vilyklės — vilionės. [przypis edytorski]

rinktinį — išrinktąjį. [przypis edytorski]